વર્ષ ૨૦૧૧ની વસતિ ગણતરી મુજબ દેશની ૪૦ ટકા મહિલાઓ ખેતમજૂર છે અને કુલ ખેતમજૂરોની સંખ્યામાં ૬૫ ટકા મહિલાઓ છે. જેથી મહિલા ખેડૂતો માટે બજેટમાં અને ખેતીની યોજનાઓમાં અલગથી જોગવાઇ કરવી જોઇએ. તેમ થાય તો ખેતીના ઉત્પાદનમાં વધારો થઇ શકે છે. તેમ સંમેલનના આયોજકો દ્વારા મત રજૂ કરાયો હતો. ગુજરાત નેશનલ લો યુનિવર્સિટી ખાતે યોજાયેલા આ સંમેલનમાં રાજ્યના ૧૭ જિલ્લામાંથી ૨૭૦થી વધુ મહિલા ખેડૂતો હાજર રહી હતી.